Den Nord-Cimbriske Tilskuer, 1831-04-29
Politiske Efterretninger. Polen. Man har denne Gang ingen nye mærkværdige Efterretninger fra Krigsskuepladsen, da, i Følge alle Privat-Efterretninger fra Warschau, begge Hære staae slagfærdige over for hinanden, og man ventede hver Dag at et afgjørende Slag skulle finde Sted; heri stemme ogsaa de russiske Efterretninger overeens, kun med den Forskjel: at General Diebitsch havde til Hensigt ved at trække sig tilbage, at drage Fjenden fra Hoved staden. Efter hvad man erfarer, var Storfyrst Constantin bleven opfordret af Feldtmarskal Diebitsch til at stille de russiske Regimenter, som have staaet under Hs. K. Høiheds befaling i Warschau, til Feldtmarskalkens Disposition; siden skal Storfyrsten have forladt Armeen. Beretninger saavel fra den polske Grændse, som fra Berlin, bekræfte ovenstaaende Efterretning, og sige, at man hvert Øieblik imødeseer vigtige Nyheder fra Krigsskuepladsen om et forefaldent Hovedslag; seire de russiske Tropper, saa ere Polakkerne i samme Stilling som de vare for 6 Uger siden; i modsat Tilfælde synes Polakkernes Selvstændighed for det Første at være afgjort. Hvad der imidlertid synes at love den polske Sag store Fordele, er den i Lithauen udbrudte Opstand, der pludselig og med saadan en Hæftighed udbreder sig, at alle anvendte Midler derimod, synes at være frugtesløse, og de fleste russiske Embedsmænd, og Besætningerne i de mindre Stæder, ere blevne et Offer for Folkets Raserie; Greverne Wilmar og Platter ere Formænd for denne Opstand, der begunstiges af Geistligheden, som opfordrer fra Prædike stolene Folket til Hævn, og til Hielp for deres ved Warschau for Friheden kæmpende Brødre; man veed egentlig ikke rigtig; hvorledes det gaaer til i Lithauen; kun fra Libaumeldes under 9de April at i Følge Jnsurgenternes første mislykkede Angreb paa Polangen, have de fornyet dette hvilket dog den russ. Besætning ikke havde oppebiet, men rømt dette Sted, der atter var bleven besat af Russerne; og den 8de April havde Jnsurgenterne igjen vovet et Angreb, hvoraf Udfaldet ikke var bekjendt. 4000 Mand Jnsurgenter, som den 14de April havde forladt Krottingen, skulle, efter hvad man formodede, have vendt sig mod Dorbian. Hvad der ogsaa maae være af stor Vigtighed for Polakkerne, er: at en Deel af GeneralOverneckis-Corps er marscheret indi Wolhynien; saaledes skrives der fra Brody (en Grændsestad i østerrigsk Galicien) at en Afdeling polske Tropper var ankommen til Radziwilow i Wolhynien, 1/2 Miil derfra, og var beskjæftiget der, med at besætte Toldkammeret. J Staden Poczaiow, 4 Mile fra Brody, have Jndvaanerne gjort Opstand mod den russiske Regjering. Balisianermunkene, flere hundrede i Tallet, have bevæget Folket til at afkaste det russiske Aag; de have et stort befæstet Kloster, som kan ansees for en Fæstning. I Gaar Aftes (den 1ste April hørte man en stærk Kanonade, som lader formode at en hæftig Fægtning maae have fundet Sted, i det Høieste et Par Mile fra Brody. Ogsaa i hvide Rusland skulle Uroligheder være udbrudte. Den polske Oberst Bojanowitzer den 11 April kommen til bage til Warschau, han var sendt til Wien, med blev allerede anholdt i Bruun, hvor han neppe kunne erholde Tilladelse til at vende tilbage.